CELEX: 62015TN0310
Language: da
Date: 2015-06-05 00:00:00
Title: Sag T-310/15: Sag anlagt den 5. juni 2015 — European Union Copper Task Force mod Kommissionen

7.9.2015   
            
            
               DA
            
            
               Den Europæiske Unions Tidende
            
            
               C 294/74
            
         Sag anlagt den 5. juni 2015 — European Union Copper Task Force mod Kommissionen
   (Sag T-310/15)
   (2015/C 294/89)
   Processprog: engelsk
   
      Parter
   
   
      Sagsøger: European Union Copper Task Force (Essex, Det Forenede Kongerige) (ved advokaterne C. Fernández Vicién og I. Moreno-Tapia Rivas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) nr. 2015/408 af 11. marts 2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution, annulleres, for så vidt som den finder anvendelse på kobberforbindelser.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende: Kommissionens gennemførelsesforordning (EU) nr. 2015/408 af 11. marts 2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution, er blevet vedtaget på et ulovligt grundlag, idet forordning nr. 1107/2009, navnlig dennes artikel 24 og bilag II, punkt 4, er i strid med EU-retten.
               
                           —
                        
                        
                           Sagsøgeren har gjort gældende, at videnskabelig dokumentation viser, at kriterierne vedrørende persistens, bioakkumulation og toksicitet (»PBT«), navnlig persistens, ikke er hensigtsmæssige i forhold til kobber.
                        
                     
                           —
                        
                        
                           Derudover er anvendelsen af PBT-kriterier i forhold til uorganiske stoffer ifølge sagsøgeren ikke i overensstemmelse med andre retsakter, der er blevet gennemført på området for regulerede kemiske stoffer.
                        
                     
                           —
                        
                        
                           Endelige har sagsøgeren gjort gældende, at anvendelsen af PBT-kriterier i forhold til kobberforbindelser — for så vidt angår kandidater til substitution — går ud over det, der er nødvendigt for at opnå de med forordning nr. 1107/2009 forfulgte formål, og at forordning nr. 1107/2009 fejlfortolker forsigtighedsprincippet.
                        
                     
         
               2.
            
            
               Andet anbringende: Kommissionen har, subsidiært, ved at lade kobberforbindelser være omfattet af anvendelsesområdet for gennemførelsesforordning nr. 2015/408 tilsidesat proportionalitetsprincippet.